**Xan Lənkəran FK**  — və ya rəsmi adı ilə **Xan Lənkəran Futbol Klubu**. 2021-ci ildə Azərbaycanın Lənkəran şəhərində yaradılmış həvəskar statuslu futbol klubu.

Tarix
-----

"Xan Lənkəran" 2021-ci ildə Rusiya Federasiyası vətəndaşı olan azərbaycanlı Pərviz Hüseynovun təşəbbüsü ilə yaradılmışdır. "Xan Lənkəran" futbol klubunun adı klubun prezidenti tərəfindən qoyulmuşdur. Bu komanda əvvəlcə "Mamusta" adı altında fəaliyyətə başlamışdır. Klubun baş məşqçisi Türkiyənin "Adana Dəmirspor" klubunda UEFA Pro kateqoriyalı, TFF 1-ci liqasında fəaliyyət göstərmiş İbrahim Uzuncadır.
Klubun əksər oyunları "Xəzərin" stadionunda keçirilmiş, "Sumqayıt"la yoldaşlıq, "Qobustan"la liqa görüşü Lənkəran Olimpiya Kompleksində oynanılmışdır. Meydança süni, azarkeş tutumu az olduğu üçün "Xan Lənkəran" futbol klubu "Xəzər Lənkəran" rəhbərliyi ilə görüşmüş, həmin görüşdən sonra "Xan Lənkəran"-nın sözügedən klubun bazasında yerləşməyinə və ev oyunlarını onlara məxsus stadionda keçirməyinə dair razılıq əldə olunmuşdur. 2022-ci ildə keçirilmiş PFK-nın AFFA Region liqası çərçivəsində "Cənub zona"sı üzrə qrup oyunlarında Xan Lənkəran futbol komandası "Astara", "Ümid", "Ərkivan" və "Qobustan" futbol komandaları ilə qarşılaşmış, qrup oyunlarını məğlubiyyətsiz və lider olaraq bitirmişdir. Komandanın futbolçularından Röyal Nəcəfov 10 qol, Zaur Nuruzadə isə 8 qolla cənub zonası üzrə bombardirlik cədvəlinə başçılıq etmişdirlər.

Komandanın heyəti
-----------------

AFFA Region Liqası 2021/2022 üçün heyəti (son yenilənmə: 3 avqust 2023)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 

| Nömrə | Ölkə | Mövqeyi | Futbolçu |
| --- | --- | --- | --- |
| 1 | Azərbaycan | GK | Orxan Sadıqlı |
| 72 | Azərbaycan | DF | Elvin Mirzəyev |
| 5 | Azərbaycan | MF | Rəvan Kərimov |
| 27 | Azərbaycan | MF | Bəxtiyar Soltanov |
| 19 | Azərbaycan | FW | Mahsun Qənbərli *(kapitan)* |
| 88 | Azərbaycan | MF | Aqşin Paşayev |
| 8 | Azərbaycan | MF | Elşən Rzazadə |
| 10 | Azərbaycan | MF | Elməddin Hüseynzadə |
| 7 | Azərbaycan | MF | Məhəmməd Xəlilov |
| 12 | Azərbaycan | GK | İlyas Səfərzadə |
| 99 | Azərbaycan | GK | Röyal Nəcəfov |

 |

Klubun fəaliyyətini dayandırması
--------------------------------

"Xan Lənkəran" klubu bir neçə dəfə AFFA-ya I divizionda iştirakla bağlı yazılı və şifahi müraciətlər ünvanlasa da, müsbət nəticə verilmədiyinə görə "Xan Lənkəran" bu mövsüm Azərbaycan Region Liqasında çıxış etməkdən imtina etdi. Onu da qeyd edək ki, hətta varislik müraciətinə belə rəsmi cavab verilmədi. Beləliklə, AFFA-nın 3 illik Region Liqasında çıxış etməsi tələbi klubun "Azərbaycan Birinci Liqası"nda iştirakına maneə oldu. Bütün bunlara baxmayaraq klub idmanın, xüsusilə futbolun inkişafı üçün əlindən gələni edəcəyini bildirdi. Klubun yalnız aşağı yaş (U-10,12,13,14,17) qrupunda olan komandaları bu mövsüm liqalarda çıxış edəcəkdir.

Həmçinin bax
------------

* Azərbaycan Region Liqası
* Azərbaycan futbol klublarının siyahısı
* Azərbaycan futbolunun xronologiyası

İstinadlar
----------

1. ↑  ""Xan Lənkəran"da türkiyəli baş məşqçi". 2023-08-04 tarixində arxivləşdirilib. İstifadə tarixi: 2023-09-02.
2. ↑  ""Xan Lənkəran" rəsmisi: "İstədiyimiz vaxt klubun adını "Xəzər Lənkəran" qoya bilərik"". Report İnformasiya Agentliyi (az.). 2022-02-10. 2023-08-04 tarixində arxivləşdirilib. İstifadə tarixi: 2023-08-04.
3. ↑   Arxivləşdirilib 2023-08-04 at the Wayback Machine Meeting with representatives of "Khan Lankaran" FC
4. ↑  "Lənkəran"ın prezidenti Pərviz Hüseynov "Xəzər Lənkəran" klubunun rəhbərliyi ilə görüşüb". 2023-08-04 tarixində arxivləşdirilib. İstifadə tarixi: 2023-08-04.